૧૯૬૫ યાદ આવે એટલે યુદ્ધની પરિસ્થિતિને પહોંચી વળવા તત્કાલીન પ્રધાનમંત્રી લાલબહાદુર શાસ્ત્રી એ કેટલાક અગ્રણીઓ ની બોલાવેલી બેઠક યાદ આવે, જેમાં ગુરુજીને પણ આમંત્રણ હતું. એક સજ્જન સાતત્યપૂર્વક શાસ્ત્રીજીને યોર આર્મી, યોર આર્મી કહી ને સવાલો કરી રહ્યા હતા ત્યારે ગુરુજીએ એ સજ્જનને લતાડતા કહ્યું હતું કે યોર આર્મી નહિ આપણી આર્મી કહો. ગુરુજી એ Our Army એ શબ્દોનો ઉચ્ચાર ભારતીય સેના સાથેના તાદામ્યને કારણે જેટલી સહજતા કર્યો હતો, એટલી જ સહજતાથી ૩ દિવસ માં સેના માટે જવાન તૈયાર કરવાની વાત મોહનજી એ કરી હતી.. મોહન ભાગવતજી એ ૧૯૯૩માં પણ નિવેદન આપીને સ્પષ્ટ કહ્યું હતું કે દેશ ને જયારે પણ જરૂર પડશે સ્વયંસેવકો સેના માં જોડવા તૈયાર છે. અને ખરેખર જ્યારે પણ દેશને જરૂર પડી સંઘ છે ત્યારે સ્વયંસેવકો પોતાના જીવની પરવા કર્યા વગર આગળ આવ્યા છે. સ્વયંસેવકોના આ મિજાજને ફિલ્ડ માર્શલ માણેકશા, ફિલ્ડ માર્શલ કરીઅપ્પા, જનરલ થીમૈયા અને જનરલ થોરાંતે પોતાની આત્મકથામાં સ્થાન આપ્યું જ છે. સુપ્રીમ કોર્ટના નિવૃત ન્યાયાધીશ જસ્ટીસ કે ટી થોમસે પણ હમણાં જ એક નિવેદનમાં કહ્યું હતું કે સંવિધાન, લોકતંત્ર અને સેના પછી ભારતીયો ને કોઈ સુરક્ષા આપી શકે એમ છે તો એ રાષ્ટ્રીય સ્વયંસેવક સંઘ જ છે.